КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Россия Федерацияса йöзкост овмöслöн организацияяслы веськöдлысь кадръяс дасьтöм котыртöм кузя Коми региональнöй комиссия йылысь» Коми Республикаса Правительстволöн 2007 во кöч тöлысь 24 лунся 221 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Россия Федерацияса йöзкост овмöслöн организацияяслы веськöдлысь кадръяс дасьтöм котыртöм кузя Коми региональнöй комиссия йылысь» Коми Республикаса Правительстволöн 2007 во кöч тöлысь 24 лунся 221 №-а шуöмö татшöм вежсьöмъяс:

1) Россия Федерацияса йöзкост овмöслöн организацияяслы веськöдлысь кадръяс дасьтöмсö котыртöм кузя Коми региональнöй комиссияö (водзö – Региональнöй комиссия), мый вынсьöдöма шуöмöн (1 №-а содтöд):

а) Региональнöй комиссияö пыртны Е.Е. Макароваöс – Коми Республикаса государственнöй гражданскöй службаöн веськöдланiнса начальникöс вежысьöс – государственнöй да муниципальнöй служба юкöнса начальникöс, М.Ю. Новиковöс – Президентлöн уджтасын Коми Республикаын участвуйтысьяслöн ассоциацияса президентöс (сёрнитчöмöн), А.В. Носовöс – Коми Республикаса архитектура, стрöитчöм да коммунальнöй овмöс министерстволöн уджмогъясöн веськöдланiнса начальникöс, Л.П. Тороповаöс – Коми Республикаса видз-му овмöс да сёян-юан министерстволöн персоналкöд уджалан да кадръясöн могмöдан юкöнса начальникöс, сэтысь Э.А. Блохöс, Т.Е. Замятинаöс, О.И. Кузнецоваöс, С.В. Манасарянцöс, А.В. Степаненкоöс киритöмöн;

б) И.В. Зиминалысь чин нимсö гижны тадзи:

«Сыктывкарса канму университет» вылыс тшупöда уджсикасö велöдан государственнöй учреждениелöн менеджмент кафедраса доцент (сёрнитчöмöн)»;

в) Т.С. Крестовскихлысь чин нимсö гижны тадзи:

«Ухтаса государственнöй техническöй университет» вылыс тшупöда уджсикасö велöдан государственнöй учреждениелöн предприятиеын экономика да веськöдлан кафедраöн веськöдлысь (сёрнитчöмöн)»;

2) Россия Федерацияса йöзкост овмöслöн организацияяслы веськöдлысь кадръяс дасьтöмсö котыртöм кузя Коми региональнöй комиссия йылысь положениеын, мый вынсьöдöма шуöмöн (2 №-а содтöд):

1 пунктса мöд сёрникузяын «2004 – 2008 вояс вылö «Коми Республикаын уджсикасö велöдан система сöвмöдöм» республиканскöй торъя мога уджтаслысь мероприятиеяс збыльмöдöмöн, мый вынсьöдöма Коми Республикаса 2004 во лöддза-номъя тöлысь 4 лунся 29-РЗ №-а Оланпасöн» кывъяс вежны «2009 – 2010 вояс вылö «Коми Республикаын уджсикасö велöдан система сöвмöдöм» республиканскöй торъя мога уджтаслысь мероприятиеяс збыльмöдöмöн, мый вынсьöдöма Коми Республикаса 2008 во вöльгым тöлысь 24 лунся 136-РЗ №-а Оланпасöн» кывъясöн.

Коми Республикаса Юралысь В. Гайзер

Сыктывкар

2010 вося йирым тöлысь 4 лун

333 №

Исакова 2 306 пас